**Приложение №1**

**ТЕХНИЧЕСКИ УСЛОВИЯ**

**ЗА ИЗВЪРШВАНЕ НА ПОДЕМЕН РЕМОНТ НА ДИЗЕЛ-ЕЛЕКТРИЧЕСКИ ЛОКОМОТИВИ 06066 и 06094**

**1. Подемният** ремонт на дизел електрически локомотиви 06066 и 06094 се извършва при спазване на „**Правилник за подемен ремонт на дизел електрически локомотиви серия 06 - ТП\_ПЛС 226/15”** на „БДЖ - ТП“ ЕООД, където са регламентирани обемът на **основните** демонтажно-монтажни и ремонтни дейности, прегледите, измерванията, задължителната смяна на отговорни и бързо износващи се части и възли, както и граничните стойности на техническите параметри на частите и възлите след извършване на капитален ремонт.

**2.** Подемният ремонт се извършва в съответствие с **Нормите** за разход на труд за задължителните ремонтни операции и **Спецификацията** на части, възли и материали, подлежащи на задължителна смяна при извършване на подемен ремонт на дизел електрически локомотиви серия 06000, съгласно „**Правилник за подемен ремонт на дизел електрически локомотиви серия 06 - ТП\_ПЛС 226/15”.**

**3. Допълнителните ремонтни дейности**, извършвани при подемния ремонт, се отнасят за частите и възлите, които не подлежат на задължителна смяна и включват демонтаж, почистване, преглед, дефектоскопиране и оразмеряване. При стойности на техническите им параметри извън граничните за подемен ремонт, се прилагат ремонтно - възстановителни операции или, ако са неремонтнопригодни, се заменят с нови.

**3.1.** Допълнителните ремонтни дейности и допълнителната замяна на части и възли се извършва след двустранно подписани протоколи от представители на Възложителя и Изпълнителя, с пълно описание на всички допълнителни ремонтни операции, резервни части и материали.

**4.** При извършването на ремонтните операции на основни възли и агрегати, се попълват измервателни карти с данни за контролируемите размери и параметри. Измервателните карти са разработени от Изпълнителя и се заверяват от Възложителя.

**5.** За отстраняване на някои остарели технически решения чрез модернизация и за постигане на по-висока техническа надеждност, **при подемния ремонт на локомотиви 06066 и 06094, да се извършат и следните допълнителни дейности:**

1/ Замяна на контактния регулатор на полето на главния генератор с електронен регулатор;

2/ Замяна на бързодействащия механичния регулатор на спомагателния генератор с електронен автоматичен регулатор;

3/ Замяна на умформера с инверторна група за осветление и сигнализация;

4/ Монтаж на климатична инсталация в командните кабини;

5/ Модернизация на отоплението в командните кабини – монтаж на инсталация за електрическо отопление;

6/ Монтаж на 2 броя стрелкови ниво показатели на главния горивен резервоар;

7/ Премахване на разходния горивен резервоар - остават само разходните водни резервоари;

8/ Модернизация на тифоните – монтиране на тифони с две тоналности на звука;

9/ Модернизация на над буферните фарове и монтиране на двоен прожектор;

10/ Монтаж на инсталация за предварително подгряване на охладителната вода;

11/ Замяна на релетата за управление и контакторите на спомагателните машини с по-съвременни еквивалентни модели.

12/ Замяна на всички автоматични предпазители.

**Списък на инструкции и предписания на „БДЖ – Товарни превози“ ЕООД, които трябва да се спазват задължително при извършване на подемен ремонт на дизел електрически локомотиви серия 06**

**1.** Правилник за подемен ремонт на дизел електрически локомотиви серия 06-**ТП\_ПЛС** **226/15.**

**2.** Инструкция за колоосите на тягов подвижен състав – **ПЛС 410/85.**

**3.** Инструкция за техническите паспорти на локомотивите собственост на „БДЖ – Товарни превози” ЕООД – **ТП\_ПЛС 470/13.**

**4.** Предписания за изравняване статичното натоварване по колела на локомотиви на „БДЖ – Товарни превози” ЕООД – **ТП\_ПЛС 414/14.**

**5.** Предписания за периодична ревизия на спирачните системи на тяговия подвижен състав на „БДЖ – Товарни превози“ ЕООД – **ТП\_ПЛС 417/12.**

**6.** Предписания за извършване на функционални, скоростно-спирачни и товарни проби на локомотиви след капитален ремонт /КР/, среден ремонт /СР/, подемен ремонт /ПР/ и голям периодичен ремонт /ГПР/ – **ТП\_ПЛС 413/12**

**7.** Предписания за въздушните съединителни ръкави на локомотивите на „БДЖ – Товарни превози” ЕООД – **ТП\_ПЛС 418/14.**

**8.** Инструкция за пломбиране на уредите, апаратите, защитите и горивната уредба на ТПС на „БДЖ – Товарни превози” ЕООД – **ТП\_ПЛС 415/16.**

**9.** Предписания за устройствата за бдителност на локомотивния машинист на локомотивите на „БДЖ – Товарни превози” ЕООД – **ТП\_ПЛС 416/17.**

**10.** Предписания за скоростомерните инсталации „ХАСЛЕР” за локомотивите на „БДЖ – Товарни превози” ЕООД – **ТП\_ПЛС 412/17.**

**11.** Предписания за боядисване на локомотивите на „БДЖ – Товарни превози” ЕООД – **ТП\_ПЛС 407/16.**

**12.** Предписания за европейския идентификационен номер на локомотивите, буквеното означение на страната и маркировката на стопанисващия локомотивите на „БДЖ – Товарни превози” ЕООД – **ТП\_ПЛС 405/17.**

**13.** Предписания за отличителните знаци, надписи, указатели и означения на локомотивите на „БДЖ – Товарни превози” ЕООД - **ТП\_ПЛС 406/17.**

**14.** Предписания за гаранционните условия и срокове след извършване на капитален ремонт, среден ремонт, подемен ремонт и голям периодичен ремонт на локомотивите на „БДЖ – Товарни превози” ЕООД – **ТП\_ПЛС 480/15.**

**Списък на задължителните протоколи и измервателни карти, придружаващи ремонтната дейност и неразделна част от договора**

**1.** Предварителен опис за техническото състояние на локомотива, по образец.

**2.** Протокол за предаване на локомотива за подемен ремонт, по образец.

**3.** Опис на инвентарни принадлежности.

**4.** Констативен протокол за извършване на допълнителни ремонтни операции по време на подемен ремонт.

**5.** Комплектен протокол за пълно/ обикновено освидетелстване на колоосите на локомотив – **обр. ЛС 007** **– 4/89**

**6.** Карта за измерване на контролни разстояния от окачването и воденето на талигите на локомотиви серия 06 – **обр. ЛС 007 – 7.06/14.**

**7.** Карта за измерване на статичното натоварване по колела на 6 – осни локомотиви – **обр. ЛС 007 –** **6.6/14.**

**8.** Приемателен протокол за боядисване и шаблониране след извършване на капитален, среден и подемен ремонт – **обр.**  **ТП\_ЛС 002 – 10/ 16.**

**9.** Протокол за стационарни функционални проби на механичното и електрическо оборудване, устройствата и системите на локомотив след капитален и подемен ремонт – **обр. ЛС 002 – 9/12.**

**10.** Протокол за приемане на спирачната система и допълнителното пневматично оборудване на локомотиви след капитален ремонт, подемен ремонт или периодична ревизия на спирачната система на локомотив – **ЛС** **002 – 0/12.**

**11.** Протокол за скоростно-спирачна проба на локомотив след извършване на капитален и подемен ремонт – **обр. ЛС** **002 – 1/12.**

**12.** Протокол за товарна проба на дизелов локомотив след подемен ремонт – **обр. ЛС 002 – 2*д*/12.**

**13.** Протокол за предаване на локомотив в експлоатация след капитален и подемен ремонт - **обр. ЛС 002 – 3/12.**

**14.** Протокол за рекламация на локомотив №.... след капитален ремонт /среден ремонт /подемен ремонт /голям периодичен ремонт – **обр. ЛС 002 – 4/15.**

**15.** Протокол за удължаване на гаранционен срок на локомотив №.... след капитален ремонт /среден ремонт /подемен ремонт /голям периодичен ремонт – **обр. ЛС 002 – 5/15.**

**Предаване и приемане на локомотивите за ремонт**

**1**. Локомотивите се придвижват на територията на Изпълнителя след двустранно съгласуван план график. Локомотивите се предават и приемат за подемен ремонт от комисия от упълномощени представители на двете страни на територията на Изпълнителя, които подписват протокол за предаване на локомотива за подемен ремонт, по образец.

**2.** **Възложителят** предоставя на **Изпълнителя** предварителен опис за техническото състояние на локомотива, **по образец**, не по-късно от 15 дни и не по-рано от 30 дни от датата на подаване на локомотива за подемен ремонт.

**3.** При установяване на повреди по локомотива след изпращането на предварителния опис, същите се отразяват в протокол за предаване на локомотива за подемен ремонт, **по образец**.

**4.** Локомотивите се подават за ремонт на собствен ход. При повреда се подават в неработно състояние, като причините за това се посочват в протокола за предаване на локомотива за подемен ремонт.

**5.** Локомотивът се предава за подемен ремонт, комплектуван с всички агрегати, възли, части и инвентар.

**6.** Липсващите части и възли се описват в Протокола за предаване на локомотива за подемен ремонт, осигуряват се от **Изпълнителя** и се фактурират като разходи за сметка на **Възложителя**.

**7.** **Изпълнителят** сваля инвентара от локомотива при предаването му за подемен ремонт и изготвя опис.

**8.** При предаване на локомотива от подемен ремонт, **Изпълнителят** окомплектова локомотива със същия инвентар по изготвения при приемането опис.

**9.** Локомотивът се предава за подемен ремонт, комплектуван с всички технически паспорти, съгласно **ТП\_ПЛС 470/13.**

#### 10. Локомотивът се счита приет за подемен ремонт след подписване на протокол за предаване на локомотива за подемен ремонт, по образец. За дата на започване на подемен ремонт се счита датата на подписване на същия протокол.

**Предаване и приемане на локомотивите от ремонт**

**1.** След приключване на ремонтните работи се извършват стационарни функционални проби на механичното и електрическо оборудване, устройствата и системите на локомотивите и се попълва протокол **обр. ЛС 002 – 9/12,** който се подписва от комисия, състояща се от упълномощени представители на Възложителя и Изпълнителя.

**2.** Извършва се стационарна функционална проба на спирачната система и допълнителното пневматично оборудване, съгласно **ТП\_ПЛС 417/12** и се попълва протокол, **обр.** **ЛС** **002 – 0/12.**

**3.** Извършва се изравняване на статичното натоварване на колелата на локомотива, съгласно **ТП\_ПЛС 414/14** и се попълват измервателни карти, **обр.** **ЛС 007 – 6.6/14** и **обр.** **ЛС 007 – 7.06/14.**

**4.** Извършват се функционална проба, скоростно – спирачна проба и товарна проба, съгласно **ТП\_ПЛС 413/12.** Пътните скоростно-спирачни и товарни проби се провеждат в съответствие с протоколи **обр.** **ЛС** **002 – 1/12** и  **обр. ЛС 002 – 2*д*/12.** Протоколите се попълват в три екземпляра.

**5.** За провеждането на пътните проби, Изпълнителят предварително уведомява с телеграма Възложителя, не по-късно от три работни дни. Възложителят се задължава да осигури локомотивен инструктор и инспектор – приемчик /ИКППП/.

**6.** Окончателното приемане на локомотива от подемен ремонт става на територията на Изпълнителя, след отстраняване на всички забележки за некачествено извършен ремонт и показани дефекти по време на извършените стационарни, функционални и пътни проби. Упълномощените представители на Изпълнителя и Възложителя съставят и подписват **протокол за предаване на локомотива в експлоатация след подемен ремонт - обр. ЛС 002 – 3/12**, след представяне на комплектния технически паспорт на локомотива, попълнен съгласно нормативните изисквания в **ТП\_ПЛС 470/13**.

**7.** Приемането на локомотива от Възложителя **не освобождава Изпълнителя** от отговорност за скрити недостатъци, дефекти и отклонения от Правилниказа подемен ремонт на дизел електрически локомотиви серия 06 - ТП\_ПЛС 226/15, незабелязани по време на ремонта, заводските изпитания и пътните проби и установени по време на експлоатация през гаранционния период.

**8.** За дата на приключване на ремонта се счита датата на подписване на **протокол за предаване на** **локомотива в експлоатация след подемен ремонт** – **обе. ЛС 002 – 3/12**.